section_heading: Radnja
paragraph_text: 1989., Anthony "Swoff" Swofford (Jake Gyllenhaal) polazi na osnovnu obuku Marinaca prije stacioniranja u Campu Pendleton. Tvrdeći da da je došao u Korpus zato što se "izgubio na putu do koledža", Swoffordu je teško provoditi vrijeme u Pendletonu i nije mu lako naći prijatelje. Dodijeljen je 2. vodu, satnije Golf, 2. bojne 7. marinske pukovnije (7. marinci) gdje ga drugi marinci pokušaju prestrašiti s njihovim običajem stavljanja žiga pomoću vatrene šipke. Swofford se sljedećeg jutra probudi zavezan za šipke kreveta gdje mu kaplar Alan Troy (Peter Saarsgard) kaže da ako hoće žig, mora ga zaslužiti. Nakon incidenta, Swofford se pravi da ima konstipaciju kako bi izbjegao svoje dužnosti. Nadnarednik Sykes (Jamie Foxx) naiđe na Swofforda u zahodu i uzme u obzir njegov potencijal i nudi mu priliku da postane izvidnički snajperist u vodu za nadzor i akviziciju mete.